b'\n_START_ARTICLE_\nM/T Stena Sirita\n_START_SECTION_\nTekniset tiedot\n_START_PARAGRAPH_\nPituutta aluksella on 262,6 metri\xc3\xa4 ja leveytt\xc3\xa4 46,04 metri\xc3\xa4, ja syv\xc3\xa4ys on 15,728 metri\xc3\xa4. Laivan koko tilavuus (bruttovetoisuus, GT) on 77\xc2\xa0410 ja matkustus- ja lastitilojen tilavuus (nettovetoisuus, NT) 34\xc2\xa0046. Aluksen kuollut paino eli kantavuus on 126\xc2\xa0873 tonnia. Laivan huippunopeus on 14 solmua._NEWLINE_Laivan p\xc3\xa4\xc3\xa4koneina on kaksi MAN B&W 7S50MC -dieselmoottoria, jotka yhdess\xc3\xa4 kehitt\xc3\xa4v\xc3\xa4t 16,388 kilowatin tehon. Stena Siritan \xc3\xb6ljykapasiteetti (Oil @ 98% Cu Mtr) on 138\xc2\xa0946 m\xc2\xb3 ja (Oil @ 98% Barrels) 873\xc2\xa0942,6 m\xc2\xb3. Painolastikapasiteetti on 55,544 m\xc2\xb3.\n_START_SECTION_\nK\xc3\xa4ytt\xc3\xb6historia\n_START_PARAGRAPH_\n1. marraskuuta 1998 laivan k\xc3\xb6li laskettiin. 30. maaliskuuta 1999 alus laskettiin vesille. 10. elokuuta 1999 vastavalmistunut alus luovutettiin P/R Stena Ugland Shuttle Tankerin omistukseen, joka rekister\xc3\xb6i aluksen Norjan lipun alle. Kotisatamaksi tuli Grimstad. Vuonna 2000 laivan is\xc3\xa4nn\xc3\xb6inti siirtyi IUM Ship Management A/S:lle. Vuonna 2005 Ugland Nordic Shipping A/S alkoi is\xc3\xa4nn\xc3\xb6id\xc3\xa4 laivaa. Samalla kotisatama muuttui Sandefjordiksi._NEWLINE_Nykyisin Stena Siritaa is\xc3\xa4nn\xc3\xb6i norjalainen Teekay Marine Services.'